钦定古今图书集成/明伦汇编/氏族典/第112卷 > 崔沔
## 钦定古今图书集成/明伦汇编/氏族典/第112卷 > 崔沔

按《唐书崔沔传》：“沔字善冲，京兆长安人。后周陇州刺
史士约四世孙，自博陵徙焉。纯谨无二言，事亲笃孝，
有才章。擢进士，举贤良方正高第，不中者诵訾之。武
后敕有司覆试，对益工，遂为第一。再补陆浑主簿，入
调吏部侍郎，岑羲荐为左补阙，睿宗召授中书舍人。
以母病东都，不忍去，固辞，求待诏，改虞部郎中，俄检”
校御史中丞。姚崇执政，共荐沔有史才，转著作郎。久之，为太子左庶子。母亡，服除，迁中书侍郎，出为魏州
刺史。召还，分掌吏部十铨。以左散骑常侍为集贤修
撰，历秘书监、太子宾客。每朝廷有疑议，皆咨逮取衷。
卒，年六十七，赠礼部尚书，谥曰孝。沔俭约自持，禄廪
随散，宗族不治居宅，尝作《陋室铭》以见志。